23. ΝΟΜΟΘΕΤ.ΔΙΑΤΑΓΜΑ υπ’ αριθ. 487 της 11/19 Σεπτ. 1941 Περί αυξήσεως Ταχυδρομικών και Τηλεγραφικών τελών εσωτερικού. Εκυρώθη δια της υπ’ αριθ. 317/1946 Πράξ. Υπουργ. Συμβουλίου. Άρθρ.1.-8.(Καθορίζονται τα τέλη των διαφόρων ταχυδρομικών ανταποκρίσεων). Σελ. 166(β) Τεύχος 494-Σελ. 76 Άρθρ.9.-(Αφορών την πώλησιν προς το κοινόν χάρτου προς σύνταξιν των τηλεγραφημάτων, δεν ισχύει μετά την ίδρυσιν του Ο.Τ.Ε.). Άρθρ.10.-1.Οι ιδιοκτήται πολυορόφων κατοικιών υποχρεούνται όπως έχωσιν εγκατεστημένας εις την κεντρικήν είσοδον των κατοικιών τούτων και εις μέρος καταφανές περιφράκτους γραμματοθυρίδας μετά κλειδός, ισαρίθμους προς τους εν αυταίς διαμένοντας μισθωτάς. 2.Εν περιπτώσει αρνήσεως ή δυστροπίας του ιδιοκτήτου όπως συμμορφωθή προς την ανωτέρω υποχρέωσιν η Ταχυδρομική υπηρεσία προβαίνει αυτεπαγγέλτως εις την εγκατάστασιν των γραμματοθυρίδων τούτων, της σχετικής δαπάνης εισπραττομένης παρά του μη συμμορφωθέντος ιδιοκτήτου κατά τας περί εισπράξεως των δημοσίων εσόδων κειμένας διατάξεις. 3.Αι πόλεις εις τας οποίας εφαρμόζονται αι διατάξεις του παρόντος άρθρου καθορίζονται εκάστοτε δι’ αποφάσεως του επί της Συγκοινωνίας Υπουργού. Σχετικώς εξεδόθησαν αι ακόλουθοι αποφάσεις και δια τας πόλεις: 1)Αθηνών, Πειραιώς, Θεσ/νίκης, Πατρών, Βόλου, Ηρακλείου και Λαρίσης (απόφ. 15139/ 289 της 18 Φεβρ./7 Μαρτ. 1966, ΦΕΚ Β΄ 132). 2)Αμαλιάδος, Πύργου, Ηλείας, Βεροίας, Ιωαννίνων, Καβάλας, Καστοριάς, Κερκύρας, Κοζάνης, Πτολεμαΐδος, Μυτιλήνης, Καλαμάτας, Σερρών, Λαμίας, Χανίων, Κιλκίς, Κομοτηνής, Χίου, Χαλκίδος, και Κατερίνης (απόφ. 63036/ 1264 της 14 Ιουλ./12 Σεπτ. 1966, ΦΕΚ Β΄ 568). 3)Δράμας και Ξάνθης (απόφ. 31096/697 της 10/19 Μαΐου 1967, ΦΕΚ Β΄ 329). 4)Εδέσσης (απόφ. 88746/1702 της 22/30 Δεκ. 1967, ΦΕΚ Β΄ 776). 5)Αγρινίου, Αιγίου, Αλεξανδρουπόλεως, Άργους, Άρτης, Γιαννιτσών, Ελευσίνος, Ερμουπόλεως, Ζακύνθου, Θηβών, Καρδίτσης, Κορίνθου, Μεγάρων, Μεσολογγίου, Ναούσης, Ναυπλίου, Ορεστιάδος, Πρεβέζης, Ρόδου, Ρεθύμνου, Σπάρτης, Τρικάλων Τριπόλεως και Φλωρίνης (απόφ. 4846 της 10/19 Μαΐου 1973, ΦΕΚ Β΄ 585). Άρθρ.11.-Η ισχύς του παρόντος Ν.Δ/τος άρχεται από της 20ής Σεπτεμβρίου ε.έ. 22.Γ.α.23 Ταχυδρομική Ανταπόκριση 